लैंडस्लाइड से सड़क बह गई, चुंगथांग घाटी में भारी बारिश
भारतीय सेना ने उत्तरी सिक्किम के चुंगथांग में भूस्खलन और बारिश के कारण रोड बंद होने के कारण फंसे लगभग 3,500 पर्यटकों को बचा लिया है। शुक्रवार को लाचेन, लाचुंग और चुंगथांग घाटियों में भारी बारिश हुई। सड़क संपर्क बहाल करने के प्रयास जारी हैं> Landslide washes away road, heavy rain in Chungthang Valley
उत्तरी सिक्किम के चुंगथांग में शुक्रवार को लैंडस्लाइड (भूस्खलन) और बारिश के कारण सड़क बह गई। इससे वहां फंसे करीब 3,500 टूरिस्ट्स को भारतीय सेना ने बचा लिया है। इनमें कुछ कॉलेज स्टूडे्टस भी शामिल हैं। शुक्रवार को लाचेन, लाचुंग और चुंगथांग घाटियों में भारी बारिश हुई।
सड़क संपर्क बहाल करने के प्रयास जारी हैं, जबकि टूरिस्ट्स को निकालने का काम जारी रहेगा।
रात में अस्थायी क्रॉसिंग बनाई 
त्रिशक्ति कोर, भारतीय सेना और सीमा सड़क संगठन (BRO) के जवानों ने कार्रवाई की और भारी बारिश और खराब मौसम में टूरिस्ट्स को बचाने के लिए फ्लैश फ्लड वाली जगह पर एक अस्थायी क्रॉसिंग बनाने के लिए रात भर काम किया। इलाके में टेंट लगाए जा रहे हैं और मेडिकल मदद के लिए पोस्ट बनाई गई हैं। टूरिस्ट्स को उनकी आगे की यात्रा के लिए रास्ता साफ होने तक हर संभव मदद दी जाएगी।
गर्म भोजन, तम्बू और मेडिकल मदद
सेना ने टूरिस्ट्स को नदी पार करने में मदद की। उन्हें गर्म भोजन, तम्बू और मेडिकल मदद दी गई। भारतीय सेना, हिमालय के अत्यधिक ऊंचाई वाले क्षेत्रों में सीमा की रखवाली करते हुए, पर्यटकों और स्थानीय आबादी की मदद करने में सक्रिय रहती है।
सिंगटम, दिक्चू, रंगरान, मंगन और चुंगथांग को जोड़ने वाली सड़क भूस्खलन बुरी तरह प्रभावित हुई। राकडुंग-तिनटेक मार्ग के जरिए दिक्चू से गंगटोक मार्ग केवल हल्के वाहनों के लिए खुला है। फंसे टूरिस्ट्स के बारे में जानकारी के लिए स्थानीय प्रशासन ने एक हेल्प लाइन नंबर 8509822997 भी जारी किया है।